CELEX: 22017D1923
Language: fi
Date: 2017-10-02 00:00:00
Title: ESA–EU-tulliyhteistyökomitean päätös N:o 1/2017, annettu 2 päivänä lokakuuta 2017, poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin tonnikalasäilykkeitä ja tonnikalafileitä (ns. ”loins”) koskevan erityistilanteen huomioon ottamiseksi itäisen ja eteläisen Afrikan valtioissa [2017/1923]

20.10.2017   
            
            
               FI
            
            
               Euroopan unionin virallinen lehti
            
            
               L 271/44
            
         ESA–EU-TULLIYHTEISTYÖKOMITEAN PÄÄTÖS N:o 1/2017,
   annettu 2 päivänä lokakuuta 2017,
   poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin tonnikalasäilykkeitä ja tonnikalafileitä (ns. ”loins”) koskevan erityistilanteen huomioon ottamiseksi itäisen ja eteläisen Afrikan valtioissa [2017/1923]
   TULLIYHTEISTYÖKOMITEA, joka
   ottaa huomioon itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen ja erityisesti sen pöytäkirjassa 1 olevan 41 artiklan 4 kohdan,
   sekä katsoo seuraavaa:
   
               (1)
            
            
               Itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavaa väliaikaista sopimusta (1), jäljempänä ’väliaikainen talouskumppanuussopimus’, sovelletaan tilapäisesti 14 päivästä toukokuuta 2012 unionin sekä Madagaskarin tasavallan, Mauritiuksen tasavallan, Seychellien tasavallan ja Zimbabwen tasavallan välillä.
            
         
               (2)
            
            
               Alkuperätuotteiden käsitteen määrittelyä ja hallinnollisen yhteistyön menetelmiä koskevassa väliaikaisen talouskumppanuussopimuksen pöytäkirjassa 1 on alkuperäsäännöt, joita sovelletaan ESA-valtioiden alkuperätuotteiden tuonnissa unioniin.
            
         
               (3)
            
            
               Väliaikaisen talouskumppanuussopimuksen pöytäkirjassa 1 olevan 42 artiklan 8 kohdan mukaisesti näistä alkuperäsäännöistä myönnetään poikkeukset ilman eri toimenpiteitä vuotuisessa 8 000 tonnin suuruisessa tonnikalasäilykkeiden kiintiössä ja vuotuisessa 2 000 tonnin suuruisessa tonnikalafileiden (ns. ”loins”) kiintiössä.
            
         
               (4)
            
            
               ESA–EU-tulliyhteistyökomitea antoi 29 päivänä marraskuuta 2012 päätöksen N:o 1/2012 (2), jossa myönnetään väliaikaisen talouskumppanuussopimuksen pöytäkirjassa 1 olevan 42 artiklan 8 kohdan mukaisesti ilman eri toimenpiteitä poikkeus alkuperäsäännöistä tonnikalasäilykkeille ja tonnikalafileille (ns. ”loins”), jotka tuodaan unioniin 1 päivän tammikuuta 2012 ja 31 päivän joulukuuta 2017 välisenä aikana.
            
         
               (5)
            
            
               Jotta käytettävissä oleva kiintiö voitaisiin käyttää tosiasiallisesti ja kokonaan, Mauritius, Seychellit ja Madagaskar pyysivät poikkeusta 8 000 tonnin suuruiselle vuotuiselle määrälle tonnikalasäilykkeitä ja 2 000 tonnin suuruiselle määrälle tonnikalafileitä (ns. ”loins”), jotka tuodaan unioniin 1 päivästä tammikuuta 2018 alkaen.
            
         
               (6)
            
            
               Koska vuotuinen kiintiö myönnetään ilman eri toimenpiteitä ESA-valtioiden pyynnöstä, tulliyhteistyökomitean olisi myönnettävä koko kiintiömäärä kyseisille ESA-valtioille. Näin ollen niille olisi myönnettävä 8 000 tonnin suuruista määrää koskeva poikkeus tonnikalasäilykkeiden osalta ja 2 000 tonnin suuruista määrää koskeva poikkeus tonnikalafileiden (ns. ”loins”) osalta.
            
         
               (7)
            
            
               Väliaikaisen talouskumppanuussopimuksen pöytäkirjassa 1 olevan 42 artiklan 8 kohdassa olevan ilmaisun ”tonnikalasäilykkeet” on katsottava kattavan kasviöljyssä tai muulla tavalla säilötyn tonnikalan. Neuvoston asetuksen (ETY) N:o 2658/87 (3) liitteessä I viitataan tämäntyyppiseen tonnikalaan ilmaisulla ”säilyke”. Ilmaisu ”tonnikalasäilyke” kattaa säilötyn tonnikalan lisäksi myös muovipusseihin tai muihin pakkauksiin tyhjöpakatun tonnikalan. Sen vuoksi on aiheellista käyttää ilmaisua ”tonnikalasäilyke”.
            
         
               (8)
            
            
               Selkeyden vuoksi on aiheellista säätää nimenomaisesti siitä, että CN-koodien 1604 14 21, 31 ja 41, 1604 14 28, 38 ja 48 sekä ex 1604 20 70 tonnikalasäilykkeiden ja CN-koodin 1604 14 26, 36 ja 46 tonnikalafileiden (ns. ”loins”) valmistuksessa sallittava ei-alkuperätonnikala on HS-nimikkeen 0302 tai 0303 tonnikala, jotta tonnikalasäilykkeisiin ja tonnikalafileisiin (ns. ”loins”) voidaan soveltaa tätä poikkeusta.
            
         
               (9)
            
            
               Komission täytäntöönpanoasetuksessa (EU) 2015/2447 (4) vahvistetaan tariffikiintiöiden hallinnointia koskevat säännöt. Kyseisiä sääntöjä olisi sovellettava sen määrän hallinnointiin, josta tällä päätöksellä myönnetään poikkeus.
            
         
               (10)
            
            
               Poikkeus olisi myönnettävä viideksi vuodeksi väliaikaisen talouskumppanuussopimuksen pöytäkirjassa 1 olevan 42 artiklan 10 kohdan a alakohdan mukaisesti.
            
         
               (11)
            
            
               Poikkeuksen toiminnan tehokkaan seurannan mahdollistamiseksi ESA-valtioiden viranomaisten olisi säännöllisesti annettava komissiolle tiedoksi antamansa EUR.1-tavaratodistukset,
            
         ON PÄÄTTÄNYT SEURAAVAA:
   1 artikla
   Poiketen siitä, mitä väliaikaisen talouskumppanuussopimuksen pöytäkirjassa 1 määrätään, ja mainitun pöytäkirjan 42 artiklan 8 kohdan mukaisesti HS-nimikkeen 0302 tai 0303 ei-alkuperätonnikalasta valmistettuja HS-nimikkeen 1604 tonnikalasäilykkeitä ja tonnikalafileitä (ns. ”loins”) on pidettävä ESA-valtion alkuperätuotteina tämän päätöksen 2–4 artiklassa säädetyin ehdoin.
   2 artikla
   Edellä 1 artiklassa säädettyä poikkeusta sovelletaan vuosittain tämän päätöksen liitteessä vahvistettuihin tuotteisiin ja määriin, jotka luovutetaan vapaaseen liikkeeseen unionissa ESA-valtiosta 1 päivän tammikuuta 2018 ja 31 päivän joulukuuta 2022 välisenä aikana.
   3 artikla
   Liitteessä vahvistettuja määriä hallinnoidaan täytäntöönpanoasetuksen (EU) 2015/2447 49-54 artiklan mukaisesti.
   4 artikla
   1.   ESA-valtioiden tulliviranomaisten on tehtävä 1 artiklassa tarkoitetuille tuotteille määrälliset vientitarkastukset.
   2.   Näiden maiden tulliviranomaisten on ennen kutakin vuosineljännestä seuraavan kuukauden loppua toimitettava komissiolle tulliyhteistyökomitean sihteeristön välityksellä lausunto määristä, joista on annettu EUR.1-tavaratodistukset tämän päätöksen nojalla, sekä näiden todistusten sarjanumerot.
   3.   Tämän päätöksen nojalla annettujen EUR.1-tavaratodistusten 7 kohdassa on oltava jokin seuraavista maininnoista:
   
                
            
            
               
                  ”Derogation – Decision No 1/2017 of the ESA-EU Customs Cooperation Committee of 2 October 2017”;
               
            
         
                
            
            
               
                  ”Dérogation – Décision no 1/2017 du comité de coopération douanière AfOA-UE du 2 octobre 2017”.
               
            
         5 artikla
   1.   ESA-valtiot ja unioni toteutettavat tarvittavat toimenpiteet tämän päätöksen täytäntöönpanemiseksi.
   2.   Jos unioni havaitsee puolueettomien tietojen perusteella väärinkäytöksiä tai petoksia tai toistuvaa 4 artiklassa säädettyjen velvoitteiden laiminlyöntiä, unioni voi keskeyttää väliaikaisesti 1 artiklassa tarkoitetun poikkeuksen väliaikaisen talouskumppanuussopimuksen 22 artiklan 5 ja 6 kohdassa määrättyä menettelyä noudattaen.
   6 artikla
   Tämä päätös tulee voimaan 1 päivänä tammikuuta 2018.
   
      Tehty Antananarivossa 2 päivänä lokakuuta 2017.
      
         M. R. NABEE
         
            ESA:n edustaja
         
         
            ESA-valtioiden puolesta
         
      
      
         J. G. SANCHEZ
         
            Euroopan komissio
         
         
            Euroopan unionin puolesta
         
      
   
   
      (1)  EUVL L 111, 24.4.2012, s. 2.
   
      (2)  ESA–EU-tulliyhteistyökomitean päätös N:o 1/2012, annettu 29 päivänä marraskuuta 2012, poikkeuksesta itäisen ja eteläisen Afrikan valtioiden sekä Euroopan yhteisön ja sen jäsenvaltioiden välisen talouskumppanuussopimuksen puitteet muodostavan väliaikaisen sopimuksen pöytäkirjassa 1 määrättyihin alkuperäsääntöihin tonnikalasäilykkeitä ja tonnikalafileitä (ns. loins) koskevan erityistilanteen huomioon ottamiseksi itäisen ja eteläisen Afrikan valtioissa (EUVL L 347, 15.12.2012, s. 38).
   
      (3)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
   
      (4)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
   
      LIITE
      
                  Järjestys-numero
               
               
                  CN-koodi
               
               
                  Tavaran kuvaus
               
               
                  Ajanjakso
               
               
                  Nettopaino
                  (tonnia)
               
            
                  09.1618
               
               
                  1604 14 21 , 31  ja 41 
                  1604 14 28 , 38  ja 48 
                  ex 1604 20 70  (1)
                  
               
               
                  Tonnikalasäilykkeet (2)
                  
               
               
                  1.1.2018 – 31.12.2018
               
               
                  8 000 
               
            
                  1.1.2019 – 31.12.2019
               
               
                  8 000 
               
            
                  1.1.2020 – 31.12.2020
               
               
                  8 000 
               
            
                  1.1.2021 – 31.12.2021
               
               
                  8 000 
               
            
                  1.1.2022 – 31.12.2022
               
               
                  8 000 
               
            
                  09.1619
               
               
                  1604 14 26 , 36  ja 46 
               
               
                  Tonnikalafileet (ns. ”loins”)
               
               
                  1.1.2018 – 31.12.2018
               
               
                  2 000 
               
            
                  1.1.2019 – 31.12.2019
               
               
                  2 000 
               
            
                  1.1.2020 – 31.12.2020
               
               
                  2 000 
               
            
                  1.1.2021 – 31.12.2021
               
               
                  2 000 
               
            
                  1.1.2022 – 31.12.2022
               
               
                  2 000 
               
            
         (1)  Taric-koodit 1604207030, 1604207040, 1604207050, 1604207092 ja 1604207094.
      
         (2)  Pakkausmuodosta riippumatta, jos tuotetta pidetään HS-nimikkeen 1604 mukaisena säilykkeenä.